b'\n_START_ARTICLE_\nHans Heinrich\n_START_PARAGRAPH_\nHans Heinrich on saksalais-suomalainen urkujen rakentaja, joka on valmistanut urkuja Maksamaalla, Pohjanmaalla. H\xc3\xa4nen entinen urkumuseonsa on nyky\xc3\xa4\xc3\xa4n Maksamaan kotiseutuyhdistyksen talossa Klemets-maatilojen museotiloissa K\xc3\xa4rklaxissa Valtatien 8 vieress\xc3\xa4. Heinrich on kotoisin Saksasta, josta h\xc3\xa4n muutti Suomeen 1960-luvulla. H\xc3\xa4n ty\xc3\xb6skenteli jonkin aikaa Veikko Virtasen urkurakentamolla, mutta perusti Maksamaalle oman tehtaansa vuonna 1964 ja lopetti 2009. Niiden vuosien aikana h\xc3\xa4n ehti valmistaa 183 urut, joista suurin osa on pieni\xc3\xa4. Lopettamisen j\xc3\xa4lkeen h\xc3\xa4n muutti Tammisaareen, Raaseporiin, mutta jatkaa edelleen urkujen huoltamista ymp\xc3\xa4ri Suomea._NEWLINE_Merkitt\xc3\xa4vimm\xc3\xa4t Heinrichin valmistamat urut ovat Keuruun uudessa kirkossa (43 \xc3\xa4\xc3\xa4nikertaa, 3 sormiota), Nurmeksen kirkossa (41 \xc3\xa4\xc3\xa4nikertaa, 3 sormiota),  Helsingin Malmin kirkossa (41 \xc3\xa4\xc3\xa4nikertaa, 3 sormiota) ja Hyvink\xc3\xa4\xc3\xa4n kirkossa (35 \xc3\xa4\xc3\xa4nikertaa, 3 sormiota).'